Trængslerne i bunden af kvindernes håndboldliga fortsætter for Aalborg DH. God fight var ikke nok til point i lørdagens hjemmekamp mod Randers, som i Gigantium vandt ganske klart med 33-25. Med fem runder tilbage af grundspillet er Aalborg DH stadig tredjesidst i ligaen, og holdet kan se frem til afgørende kampe i kvalifikationsspillet om at bevare status som ligahold. Aalborg DH spiller næste gang på lørdag, når holdet på udebane møder rækkens nummer næstsidst Roskilde.
Aalborg DH kunne intet stille op mod ligaens tophold Randers, som slog Aalborg DH med 33-25.